[{"text_idx": "#000004", "text": "Kui erakonna nimi on Isamaa, siis ei saa parempoolsus kui selline olla millegi juurde \u201etagasipo\u0308o\u0308rdumine\u201c. Parempoolsuse vastand on vasakpoolsus, kuid juba ammu ei seisa La\u0308a\u0308ne peamine poliitiline veelahe teljel parempoolsus \u2013 vasakpoolsus, vaid konservatiivsus \u2013 liberalism. O\u0303ieti pseudoliberalism, sest nagu igau\u0308ks igapa\u0308evaelus na\u0308ha vo\u0303ib, ei juhi ta\u0308nased liberalismi eestvo\u0303itlejad u\u0308hiskondi mitte vabaduse, vaid uue tu\u0308rannia poole, kus inimesi pannakse vangi \u201eTuulest viidud\u201c vaatamise eest, nii nagu neid kommunistide vo\u0303imu ajal pandi vangi koguteose \u201eEesti Vabadusso\u0303ja\u201c lugemise eest. Vo\u0303i vallandatakse neid to\u0308o\u0308lt, kuna keegi julges kasutada vulgaarseid termineid \u201enaine\u201c ja \u201emees\u201c. Kui taas veidi vinti peale keerata. Kuid selline on asjade loogiline ka\u0308ik, kui nad la\u0308hevad edasi nii, nagu on seni la\u0308inud. Liberalism on kaaperdatud, seda tuleb osata na\u0308ha. Imalad naeratused ja sallivuskuulutused ei pruugi olla need, millena nad ennast esitlevad."}, {"text_idx": "#000016", "text": "Nagu na\u0308ha, on asjatundjad kindlaks teinud, et seesinane rahvakild kuulis kolonialismist, neegritest, orjusest jne eila, ko\u0303ige varem u\u0308leeila, enne seda elasid nad koopas ja so\u0303id vaklu. Vaimupimeduse va\u0308hendamiseks on tarvis neile tutvustada koloniaalajaloo keerukust."}, {"text_idx": "#000017", "text": "Loomulikult on lu\u0308hina\u0308gelik kogu selle jama eest nahutada kultuuriministrit, nagu on u\u0308ritatud. To\u0303esti, mida tema siis teha saab, kui mo\u0303ni kultuuriametnik on otsustanud nahast va\u0308lja pugeda. Aga kunstnikud? Muuseumito\u0308o\u0308tajad? Nemad vo\u0303iksid ju protestida, kui kunsti ja museaale hakatakse poliitkorrektsuse Prokrustese sa\u0308ngi suruma. See oleks isegi nende kohus. Kas Kunstnike Liit on to\u0303esti selleks loodud, et u\u0308ksmeelselt aplodeerida, kui progressiprohvetid asuvad mineviku kultuuripa\u0308randi \u201eko\u0303lvatusi\u201c likvideerima?"}, {"text_idx": "#000023", "text": "Nojah, aga tuulegeneraatorid. Erinevalt Stalini tornidest vo\u0303i gooti katedraalidest ei ole nemad oma mo\u0303o\u0303tmeid paisutanud mingi ideoloogia manifesteerimiseks. Nende suurust ja ko\u0303rgust on lihtsalt vaja to\u0303husamaks elektri tootmiseks. Mu vastuva\u0308ited on sajaprotsendiliselt emotsionaalsed, irratsionaalsed ja kindla peale ka hirmus tagurlikud, sest olen vanema generatsiooni valge mees, kes ei usu, et sugu on enda otsustada, paks pealekauba. Ma ei oska oma vastuva\u0308idetele ku\u0308lge monteerida etteheiteid va\u0308heses kaasamises ja hoolimises ning sallivuse puuduses. Nii et ko\u0303ik, mis tehakse, on justkui o\u0303ige, aga... Aga ikkagi. Ei taha lilliputiks. O\u0303ieti o\u0308eldes, Chartres\u2019 katedraali ko\u0303rval vo\u0303in ma seda olla, aga tuulegeneraatori ko\u0303rval nagu ei tahaks."}, {"text_idx": "#000029", "text": "Prof Lepaotsast-Latsatas: Seltsimehed, valvel tuleb olla!"}]